Ministru kabineta noteikumu projekta "Darbības programmas "Izaugsme un nodarbinātība" 8.4.1.specifiskā atbalsta mērķa "Pilnveidot nodarbināto personu profesionālo kompetenci" īstenošanas noteikumi" sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | Ministru kabineta (turpmāk – MK) noteikumu projekts “Darbības programmas „Izaugsme un nodarbinātība” 8.4.1.specifiskā atbalsta mērķa “Pilnveidot nodarbināto personu profesionālo kompetenci” īstenošanas noteikumi” (turpmāk – MK noteikumu projekts) izstrādāts atbilstoši:* Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punktam;
* Eiropas Savienības fondu un Kohēzijas politikas 2014.-2020.gada plānošanas perioda darbības programmas „Izaugsme un nodarbinātība”, kas apstiprināta Eiropas Komisijā 2014.gada 11.novembrī, mērķiem;
* Ministru Prezidenta 2014.gada 21.jūlija rezolūcijai Nr.12/2014-JUR-151, saskaņā ar kuru līdz 2017.gada 1.decembrim atbilstoši kompetencei atbildīgajām iestādēm ir jāsagatavo un noteiktā kārtībā jāiesniedz MK Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punktā minētie tiesību aktu projekti.
 |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Savienības Padomes Rezolūcijā par atjaunotu Eiropas izglītības programmu pieaugušajiem[[1]](#footnote-1) norādīts, ka pieaugušajiem ir nepieciešams pastāvīgi uzlabot savas personīgās un profesionālās prasmes un zināšanas, lai risinātu ekonomiskās krīzes īstermiņa un ilgtermiņa sekas. Ņemot vērā pašreizējo nestabilitāti darba tirgū un nepieciešamību mazināt sociālās atstumtības risku, tas jo īpaši attiecas uz darbiniekiem ar zemu prasmju un kvalifikācijas līmeni. Neskatoties uz to, pieaugušo izglītības pasākumu attīstībai ir būtiska nozīme visu iedzīvotāju, t.sk. ar augstu kvalifikāciju, konkurētspējas attīstībā.Dokumentā „Izglītības attīstības pamatnostādnes 2014.-2020.gadam”[[2]](#footnote-2) (turpmāk – IAP) noteikts izglītības attīstības galvenais mērķis 2020.gadam: kvalitatīva un iekļaujoša izglītība personības attīstībai, cilvēku labklājībai un ilgtspējīgai valsts izaugsmei. Ņemot par pamatu IAP izvirzītos mērķus 2020.gadam, pieaugušo izglītībā iesaistīto personu (vecumā no 25 līdz 64 gadiem) īpatsvara pieaugums plānots no 7% (2012. gadā) līdz 15% (2020.gadā). IAP uzsvērts, ka, lai sasniegtu minēto mērķi, nepieciešams paplašināt kvalitatīvu izglītības piedāvājumu, pilnveidot normatīvo regulējumu, kā arī nodrošināt efektīvu resursu (t.sk. finanšu) pārvaldi, izmantojot esošās infrastruktūras iespējas. Arī pētījumos, tajā skaitā Pasaules Bankas pētījumā „Latvija: kurš ir bezdarbnieks, ekonomiski neaktīvais vai trūcīgais”[[3]](#footnote-3) vairākkārt ir uzsvērts, ka dažāda veida mācību pieejamība veicina darbaspēka konkurētspēju (spēju konkurēt darba tirgū un iekārtoties darbā) un tādējādi stiprina valsts nacionālo ekonomiku, un palīdz tai būt stiprai globālo izaicinājumu priekšā. Līdz ar to ieguldījumi mācību pasākumos, tajā skaitā pieaugušo izglītībā tiek uzskatīti par vienu no prioritārajiem investīciju virzieniem, jo tādējādi tiek uzlabota darbaspēka un uzņēmumu saimnieciskās darbības konkurētspēja, kas labvēlīgi ietekmē makroekonomiskos rādītājus – darba ražīgumu un valsts konkurētspēju globālajos tirgos.Pēdējos gados pieaugušo iedzīvotāju līdzdalības izglītībā rādītāji ir pasliktinājušies – no 8,4% 2004. gadā līdz 5,7% 2015. gadā, tai skaitā augstāku līdzdalības rādītājs vērojams sieviešu vidū. Zemie līdzdalības rādītāji pieaugušo izglītībā lielā mērā ir saistīti ar dažādiem kavējošiem faktoriem, kas pēc Centrālās Statistikas pārvaldes 2011.gada apsekojuma datiem ir izmaksas, laika grafiks un ģimenes apstākļi. Tas nozīmē, ka, lai sasniegtu IAP noteikto mērķi – līdz 2020.gadam Latvijā 15 % pieaugušo iesaistīt izglītības pasākumos, nepieciešams nodrošināt ne tikai kvalitatīvu pieaugušo izglītības piedāvājumu, bet arī jāveic papildu atbalsta pasākumi, lai veicinātu pieaugušo iesaisti pieaugušo izglītībā, tai skaitā jāveicina pašvaldību līdzdalība nodarbināto pieaugušo motivēšanā un aktivizēšanā dalībai pieaugušo izglītībā, piemēram, sniedzot pašvaldību pieaugušo izglītības koordinatoriem metodiskus ieteikumus darbam ar pieaugušajiem.Lai veicinātu kopējo tautsaimniecības attīstību un indivīda kopējo labklājību, būtiska ir pilnvērtīga cilvēkresursu (nodarbināto) efektīva izmantošana, kurā būtiska loma ir tieši pieaugušo izglītībai, valstij aktivizējot visdažādākās iedzīvotāju grupas, tajā skaitā neaktīvos iedzīvotājus.ES fondu 2014.-2020.gada plānošanas periodā, turpinot sniegt atbalstu nodarbinātām personām, kā arī īstenojot 8.4.1.specifisko atbalsta mērķi “Pilnveidot nodarbināto personu profesionālo kompetenci” (turpmāk – specifiskais atbalsts), jānodrošina atbalsts nodarbinā­tajiem vecumā no 25 gadiem, tajā skaitā ar zemu izglītības līmeni, izglītību specialitātē, kurā vērojams darbaspēka trūkums vai ar izglītību specialitātē, kurā cilvēkresursu piedāvājums pārsniedz pieprasījumu, prioritāri atbalstu sniedzot sociālā riska grupu nodarbinātajiem, tostarp nodarbinātajiem vecumā no 45 gadiem, kas strādā profesiju klasifikatora piektās, septītās, astotās un devītās pamatgrupas profesijās, kā arī nodarbinātajiem vecumā no 50 gadiem, kas 7.3.2. specifiskā atbalsta mērķa "Paildzināt gados vecāku nodarbināto darbspēju saglabāšanu un nodarbinātību" projekta ietvaros saņēmuši rekomendāciju profesionālās tālākizglītības, profesionālās pilnveides vai neformālās izglītības programmas apguvei" un bēgļiem un personām ar alternatīvo statusu. Jāpilnveido nodarbināto kompetence, lai savlaicīgi novērstu darbaspēka kvalifikācijas neatbilstību darba tirgus pieprasījumam, veicinātu strādājošo konkurētspēju un darba produktivitātes pieaugumu, tajā skaitā nozarēs un profesiju grupās, kurās paredzama nodarbināto skaita samazināšanās tehnoloģisko procesu attīstības un darba ražīguma kāpināšanas rezultātā, kā arī, lai preventīvi nodrošinātu bezdarba iestāšanās riska mazināšanu un nodrošinātu ātrāku pielāgošanos mainīgajam darba tirgus pieprasījumam. Tas saistīts ar Ekonomikas ministrijas (turpmāk – EM) prognozēm[[4]](#footnote-4), kas liecina, ka aizvien straujāk pieaugs pieprasījums pēc augstas, kā arī vidējas kvalifikācijas speciālistiem. Tieši šajās kvalifikāciju grupās pēc 10-20 gadiem var izveidoties darbaspēka trūkums un iedzīvotājiem ar zemāku prasmju līmeni būs arvien grūtāk iesaistīties darba tirgū, jo mazkvalificēta darbaspēka pieprasījums samazināsies par 1/4. Lai samazinātu strukturālā bezdarba risku, pēc minētajiem EM datiem līdz 2020.gadam profesionālā tālākizglītība nepieciešama aptuveni 20% (120 tūkstošiem) ekonomiski aktīvo iedzīvotāju ar pamatizglītību vai zemāku izglītības līmeni.Minētās tendences pieprasa jaunus risinājumus kvalificēta un darba tirgus vajadzībām atbilstoša darbaspēka sagatavošanā. Iedzīvotājiem, kuru prasmes ir novecojušas vai arī viņi nevar turpināt darbu iepriekšējā profesijā (cilvēka vecums, veselības problēmas, profesijas specifika utt.), jāpiedāvā iespējas pārkvalificēties vai papildināt savas zināšanas. Ir jānodrošina viņiem iespēja iegūt papildu zināšanas un prasmes radniecīgajās profesijās un profesionālajās jomās, jo tas palīdzēs cilvēkiem ātrāk apgūt jaunās prasmes un atrast darbu. Latvijas bezdarba struktūra pakāpeniski mainās, sabiedrībai novecojot: arvien lielāks īpatsvars ilgstošo bezdarbnieku ir personas vecumā virs 50 gadiem. Tāpat pieaug tādu personu īpatsvars, kuras iepriekš veikušas dažādus vienkāršākus un mazāk kvalificētus darbus, līdz ar to saņēmušas zemāku atalgojumu bez būtiskām iespējām ieguldīt savās prasmēs. Lai gan visi nodarbinātie ir pakļauti bezdarba riskam, tomēr pašreiz tieši minētās grupas un relatīvi zemāk kvalificētās personas tam ir pakļautas visvairāk, un mācību atbalsta sniegšana tām indivīda līmenī var dot augstāku produktivitātes pieaugumu nekā citām – augstāk kvalificētām.Saskaņā ar CSP datiem 2015.gadā 30,6% no visiem nodarbinātajiem bija ar zemu izglītības līmeni (pabeigta vai nepabeigta pamatizglītība vai vispārējā vidējā izglītība), tai skaitā 36% vīriešu un 25,3% sieviešu*.*[[5]](#footnote-5) Arī bēgļi un personas ar alternatīvo statusu ir pakļautas paaugstinātam bezdarba riskam, ko izraisa arī nepietiekamas valsts valodas zināšanas. Svarīgi šīs grupas gan pēc iespējas ātri integrēt darba tirgū, gan ātra darba atrašanas gadījumā veicināt valsts valodas apguvi un pāreju uz stabilāku/labāk atmaksātu darba vietu.Ņemot vērā minētos faktorus, specifisko atbalstu ir plānots sniegt nodarbinātiem iedzīvotājiem vecumā no 25 gadiem, tajā skaitā ar zemu izglītības līmeni (pamata, pabeigta vai nepabeigta vispārējā vidējā izglītība), izglītību specialitātē, kurā vērojams darbaspēka trūkums vai ar izglītību specialitātē, kurā cilvēkresursu piedāvājums pārsniedz pieprasījumu. Prioritāri atbalstu paredzēts sniegt sociālā riska grupu nodarbinātajiem, tajā skaitā nodarbinātajiem vecumā no 45 gadiem, kas strādā profesiju klasifikatora piektās, septītās, astotās un devītās pamatgrupas profesijās, kā arī nodarbinātajiem vecumā no 50 gadiem, kas 7.3.2. specifiskā atbalsta mērķa "Paildzināt gados vecāku nodarbināto darbspēju saglabāšanu un nodarbinātību" projekta ietvaros saņēmuši rekomendāciju profesionālās tālākizglītības, profesionālās pilnveides vai neformālās izglītības programmas apguvei", bēgļiem un personām ar alternatīvo statusu.Kopumā specifiskais atbalsts minētajām mērķa grupām ir paredzēts, lai preventīvi novērstu bezdarba iestāšanās risku un nodrošinātu ātrāku pielāgošanos mainīgajam darba tirgus pieprasījumam. Šī mērķa sasniegšanai MK noteikumu projekts paredz īstenot vairākas atbalstāmas darbības, piemēram, atbalstu karjeras konsultanta pakalpojumiem, profesionālo izglītības programmu apguvei (t.sk. profesionālās tālākizglītības programmu apguvei un profesionālās pilnveides izglītības programmu apguvei), neformālās izglītības programmu apguvei, ārpus formālās izglītības sistēmas apgūtās profesionālās kompetences novērtēšanai. Kā viena no atbalstāmajām darbībām ir papildu atbalsta pasākumi sociālās atstumtības riskam pakļauto nodarbināto iedzīvotāju iesaistei pieaugušo izglītībā, piemēram, atbalsts reģionālajai mobilitātei nodarbinātajiem, kam piešķirts maznodrošinātas vai trūcīgas personas statuss (izmaksu apjoms reģionālajai mobilitātei paredzēts ne vairāk kā 30 *euro,* balstoties uz ES fondu darbības programmas "Cilvēkresursi un nodarbinātība" papildinājuma 1.2.1.1.3.apakšaktivitātes "Atbalsts sākotnējās profesionālās izglītības programmu īstenošanas kvalitātes uzlabošanai un īstenošanai" otrās projekta iesnieguma atlases kārtā gūto pieredzi 1-gadīgo un 1,5-gadīgo izglītības programmu īstenošanā). Kā atbalstāmā darbība ir paredzēta arī nepieciešamā asistenta nodrošinājums nodarbinātai personai ar invaliditāti u.c.Lai veicinātu to nodarbināto dalību pieaugušo izglītībā, kas kā kavējošos faktorus min izmaksas, laika grafiku un ģimenes apstākļus, papildus minētajiem atbalsta pasākumiem sociālās atstumtības riskam pakļauto nodarbināto iedzīvotāju iesaistei pieaugušo izglītībā plānots piedāvāt arī mācības tādās izglītības ieguves formās kā neklātiene, t.sk. tālmācība. Specifiskā atbalsta plānotais kopējais attiecināmais finansējums ir 27 034 565 *euro*, tajā skaitā Eiropas Sociālā fonda finansējums  22 979 380 *euro* un valsts budžeta (turpmāk – VB) līdzfinansējums 4 055 185 *euro*.MK noteikumu projekts izstrādāts, lai noteiktu kārtību, kādā īsteno specifisko atbalstu, tam pieejamo finansējumu, prasības Eiropas Sociālā fonda projekta iesniedzējam, projekta sadarbības partneriem, atbalstāmo darbību un izmaksu attiecināmības nosacījumus un specifiskā atbalsta ietvaros paredzētā projekta īstenošanas nosacījumus. Specifisko atbalstu plānots īstenot ierobežotas projektu iesniegumu atlases veidā, kā projekta iesniedzēju specifiskā atbalsta ietvaros paredzot Valsts izglītības attīstības aģentūru, kas pēc līguma par projekta īstenošanu noslēgšanas ar sadarbības iestādi ir arī finansējuma saņēmējs. Valsts izglītības attīstības aģentūra projektu īsteno ar šādiem sadarbības partneriem: pašvaldībām (mērķa grupas informēšana un piesaiste dalībai projektā, atbalsts karjeras izglītībai, mācību piedāvājuma un mācību vajadzību apkopošana un atbilstības personības izaugsmei izvērtēšana, t.sk., finansējuma saņēmējam izstrādājot metodiskus norādījumi pašvaldībām par to funkcijām projekta ietvaros), Nodarbinātības valsts aģentūru (mērķa grupas informēšana un piesaiste dalībai projektā un atbalsts karjeras izglītībai) un izglītības iestādēm (profesionālās tālākizglītības, profesionālās pilnveides un neformālās izglītības programmu īstenošana). Izglītības iestāžu izvēlē finansējuma saņēmējs ievēro šādus kritērijus:* profesionālās tālākizglītības programmu īstenošanā izglītības iestāde īsteno licencētu un akreditētu izglītības programmu;
* profesionālās pilnveides programmu īstenošanā izglītības iestāde ir akreditēta un īsteno licencētu izglītības programmu, ko konstatē finansējuma saņēmējs;
* neformālās izglītības programmu īstenošanā izglītības iestāde ir reģistrēta izglītības iestāžu reģistrā vai, ja izglītības iestāde nav reģistrēta izglītības iestāžu reģistrā, izglītības iestāde īsteno licencētu izglītības programmu, ko konstatē finansējuma saņēmējs;
* ir saņemts Pieaugušo izglītības pārvaldības padomes saskaņojums par izglītības programmas īstenošanu projekta ietvaros.
 |
| 3. Projekta izstrādē iesaistītās institūcijas | Specifiskā atbalsta ieviešanas nosacījumu, t.sk. projektu iesniegumu vērtēšanas kritēriju un MK noteikumu projekta izstrādei izveidota darba grupa (Izglītības un zinātnes ministrijas (turpmāk – IZM) 2014.gada 4.novembra rīkojums Nr.481 “Par darba grupas izveidi”), kuras sastāvā iekļauti IZM, Valsts izglītības satura centra un Latvijas Darba devēju konfederācijas pārstāvji, kā arī pēc nepieciešamības tika pieaicināti Valsts izglītības attīstības aģentūras, Labklājības ministrijas un Nodarbinātības valsts aģentūras pārstāvji. |
| 4. Cita informācija | Specifiskā atbalsta projektu iesniegumu vērtēšanas kritēriji, kritēriju piemērošanas metodika un sākotnējais novērtējums ir apstiprināti Eiropas Savienības struktūrfondu un Kohēzijas fonda 2014.-2020.gada plānošanas perioda Uzraudzības komitejas rakstiskajā procedūrā (2016.gada 22.jūnija Lēmums Nr.L-2016/38).Lai nodrošinātu projekta mērķa grupas atbilstības pārbaudi attiecībā uz personas nodarbinātības statusu finansējuma saņēmējs sadarbosies ar Valsts ieņēmumu dienestu un slēgs ar to starpresoru vienošanos. Papildu tam, lai nodrošinātu projekta īstenošanai nepieciešamo datu apmaiņu, tostarp iegūtu informāciju, kas nepieciešama mērķa grupas atbilstības pārbaudei finansējuma saņēmējs sadarbosies arī ar Ekonomikas ministriju, Tiesu administrāciju, Valsts kanceleju, Sabiedrības integrācijas fondu, Ieslodzījuma vietu pārvaldi, Nodarbinātības valsts aģentūru un Pilsonības un migrācijas lietu pārvaldi. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Specifiskā atbalsta grupa ir nodarbinātie iedzīvotāji vecumā no 25 gadiem, t.sk. ar zemu izglītības līmeni, izglītību specialitātē, kurā vērojams darbaspēka trūkums vai ar izglītību specialitātē, kurā cilvēkresursu piedāvājums pārsniedz pieprasījumu, prioritāri atbalstu sniedzot sociālā riska grupu nodarbinātajiem.Tiesiskais regulējums ietekmēs valsts un pašvaldību dibinātas profesionālās izglītības iestādes, koledžas, augstskolas, privātās izglītības iestādes un privātos mācību centrus un to mācību personālu, kas nodrošinās mācības specifiskā atbalsta ietvaros, kā arī pieaugušo izglītības centrus, kultūras iestādes, pašvaldību iestādes, nevalstiskās organizācijas un vispārējās izglītības iestādes, kuru programmas nav orientētas uz profesijas iegūšanu, tomēr nodrošina informācijas un dažādu prasmju ieguvi pieaugušajiem. |
| 2. | Tiesiskā regulējuma ietekme uz tautsaimniecību un administratīvo slogu | Kopumā sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.Īstenojot specifisko atbalstu, ir sagaidāma pozitīva ietekme uz darba tirgu un cilvēkresursu prasmju uzlabošanu – bezdarba riskam pakļautās personas apgūst darba tirgū pieprasītās profesijas un prasmes, kā rezultātā palielinās viņu izredzes būt konkurētspējīgiem darba tirgū, darba zaudēšanas gadījumā atrast augstāk kvalificētu darbu, savukārt darba devējiem būs pieejams kvalificētāks darbaspēks, rezultātā sagaidāma darbaspēka produktivitātes paaugstināšanās. Vienlaikus iespējams netiešs pozitīvs efekts uz uzņēmējdarbības vidi – tiks paaugstināta uzņēmējiem potenciāli pieejamā darbaspēka kvalifikācija.Specifiskā atbalsta īstenošanā sagaidāma pozitīva ietekme uz administratīvo procedūru izmaksām, ņemot vērā to, ka pieaugušo izglītības programmu finansēšanā tiks izmantota vienas vienības izmaksu standarta likmju aprēķina un piemērošanas metodika, samazinot administratīvās izmaksas, kas saistās ar iepirkumu procedūru veikšanu.Specifiskā atbalsta īstenošana atstās pozitīvu ietekmi uz sociālo vidi, palielinot iespējas personām ar zemām prasmēm un zemu kvalifikāciju pielāgoties mainīgajām darba tirgus prasībām, tādējādi samazinot bezdarba risku vai tā iestāšanās gadījumā preventīvi samazinot iespējamā bezdarba periodu.Tāpat specifiskajam atbalsta mērķim ir netieša ietekme uz horizontālo principu “Vienlīdzīgas iespējas” - specifiskā atbalsta mērķa ietvaros tiks nodrošināts papildus atbalsts mērķa grupas dalībniekiem ar invaliditāti asistenta un surdotulka pakalpojums, karjeras konsultāciju ietvaros tiks veikti pasākumi dzimumu segregācijas mazināšanai nodarbinātībā u.c. |
| 3. | Administratīvo izmaksu monetārs novērtējums | Finansējuma saņēmēja izmaksas par noteikumu projekta 31.4., 31.5., 31.6. un 31.7.apakšpunktos noteikto informācijas sagatavošanu un ievietošanu tīmekļa vietnē = (finansējuma saņēmēja darbaspēka atlīdzības vidējā likme \* laiks, kas nepieciešamas darbiniekam, lai nodrošinātu informācijas sagatavošanu un ievietošanu tīmekļa vietnē)\*informācijas sagatavošanas un ievietošanas tīmekļa vietnē biežums gadā: (10,27\*4)\*4=164,32 *euro*.Finansējuma saņēmēja izmaksas par noteikumu projekta 17. punktā noteikto projekta iesnieguma iesniegšanu = (finansējuma saņēmēja darbaspēka atlīdzības vidējā likme \* laiks, kas nepieciešams informācijas ievadīšanai) \* (projekta vadības personāla skaits, kas ievieto informāciju \* informācijas sniegšanas biežums):(10,27 \* 12) \* (1 \* 1) = 123,24 \* 1 = 123,24 *euro.*Kopējās administratīvās izmaksas = finansējuma saņēmēja izmaksas par noteikumu projekta 31.4., 31.5., 31.6. un 31.7.apakšpunktos noteikto informācijas sagatavošanu un ievietošanu tīmekļa vietnē + Finansējuma saņēmēja izmaksas par noteikumu projekta 17. punktā noteikto projekta iesnieguma iesniegšanu = 164,32 + 123,24 = 287,56 *euro*.  |
| 4. | Cita informācija | Pasākuma ietvaros nav paredzēta koordinācija ar Eiropas Savienības stratēģijas Baltijas jūras reģionam projektiem. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | Turpmākie trīs gadi (*euro*) |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  | 222 700 | 7 588 516 | 5 059 010 | 2 527 289 |
| 1.1. valsts pamatbudžets |  | 222 700 | 7 588 516 | 5 059 010 | 2 527 289 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: |  | 262 000 | 8 927 666 | 5 951 777 | 2 973 281 |
| 2.1. valsts pamatbudžets |  | 262 000 | 8 927 666 | 5 951 777 | 2 973 281 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: |  | - 39 300 | - 1 339 150 | - 892 767 | - 445 992 |
| 3.1. valsts pamatbudžets |  | - 39 300 | - 1 339 150 | - 892 767 | - 445 992 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/A | 39 300 | 1 339 150 | 892 767 | 445 992 |
| 5. Precizēta finansiālā ietekme: |  |  |  |  |  |
| 5.1. valsts pamatbudžets |  |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | * + - Specifiskā atbalsta pieejamais kopējais attiecināmais finansējums ir 27 034 565 *euro*, tai skaitā ESF finansējums  22 979 380 *euro* un VB līdzfinansējums 4 055 185 *euro*. Projekta iesniegumā kopējo attiecināmo finansējumu plāno ne vairāk kā 25 353 413 *euro* apmērā, tajā skaitā Eiropas Sociālo fonda finansējumu 21 550 401 *euro* apmērā un VB finansējumu 3 803 012 *euro* apmērā. No 2019.gada 1.janvāra atbildīgā iestāde pēc Eiropas Komisijas lēmuma par snieguma ietvara izpildi var ierosināt palielināt projekta attiecināmo finansējumu līdz 27 034 565 *euro,* attiecīgi palielinot ESF finansējuma daļu par SAM noteiktās finanšu rezerves apmēru, kas ir 1 428 979 *euro*.
* Projektu plānots ieviest no 2016. gada IV ceturkšņa līdz 2022.gada IV ceturksnim, atsevišķu darbību īstenošanu un izmaksu attiecināšanu paredzot no noteikumu projekta spēkā stāšanās (piemēram, speciālistu piesaiste tehnisko specifikāciju izstrādei). 2016.gadā projekta īstenošanai būs nepieciešams finansējums 1 % apmērā no kopējā finansējuma, 2017.gadā plānoti 33%, 2018.gadā, 22%, 2019.gadā 11%, 2020.gadā 11%, 2021.gadā 11% un 2022.gadā 11% no kopējā specifiskā atbalsta finansējuma. 2016.gadam kopējās izmaksas indikatīvi 262 000  *euro*, tai skaitā Eiropas Sociālo fonda finansējums 222 700 *euro* un VB līdzfinansējums 39 300 *euro*.

IZM budžeta ilgtermiņa saistībās 2016.gadam šobrīd finansējums projektam nav paredzēts. Specifiskā atbalsta projekta īstenošanai nepieciešamais finansējums 2016.gadam tiks nodrošināts atbilstoši normatīvajā aktā[[6]](#footnote-6) noteiktajai kārtībai no 74.resora ,,Gadskārtējā valsts budžeta izpildes procesā pārdalāmais finansējums” 80.00.00 programmas ,,Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. Darbībām pirms projekta apstiprināšanas plānoti 14 000 *euro*, kas projekta attiecināmo izmaksu segšanai tiks finansēts no budžeta apakšprogrammas 01.07.00  “Dotācija brīvpusdienu nodrošināšanai 1., 2., 3. un 4.klases izglītojamajiem”. Norādītais finansējums tiks nodrošināts no Izglītības un zinātnes ministrijas budžeta līdzekļiem, neietekmējot ministrijas pamatfunkciju īstenošanu un neradot parādus.* 2017.gadam kopējās izmaksas indikatīvi 8 927 666 *euro*, tai skaitā Eiropas Sociālā fonda finansējums 7 588 516 *euro* un VB līdzfinansējums 1 339 150 *euro*. Finansējums 2017.gadam tiks iestrādāts budžeta ilgtermiņa saistībās likumprojekta “Par vidēja termiņa budžeta ietvaru 2017., 2018. un 2019.gadam” sagatavošanas laikā, tos plānojot IZM budžeta apakšprogrammā 63.08.00 “Eiropas Sociālā fonda (ESF) projekti (2014-2020)”.
* 2018.gadam kopējās izmaksas indikatīvi 5 951 777 *euro*, tai skaitā Eiropas Sociālā fonda finansējums 5 059 010 *euro* un VB līdzfinansējums 892 767 *euro*. Finansējums 2018.gadam tiks iestrādāts budžeta ilgtermiņa saistībās likumprojekta “Par vidēja termiņa budžeta ietvaru 2017., 2018. un 2019.gadam” sagatavošanas laikā, tos plānojot IZM budžeta apakšprogrammā 63.08.00 “Eiropas Sociālā fonda (ESF) projekti (2014-2020)”.
* 2019.gadam kopējās izmaksas indikatīvi 2 973 281 *euro*, tai skaitā Eiropas Sociālā fonda finansējums 2 527 289 *euro* un VB līdzfinansējums 445 992 *euro*. Finansējums 2019.gadam tiks iestrādāts budžeta ilgtermiņa saistībās likumprojekta “Par vidēja termiņa budžeta ietvaru 2017., 2018. un 2019.gadam” sagatavošanas laikā, tos plānojot IZM budžeta apakšprogrammā 63.08.00 “Eiropas Sociālā fonda (ESF) projekti (2014-2020)”.
* 2020.gadam kopējās izmaksas indikatīvi 2 973 280 *euro*, tai skaitā Eiropas Sociālā fonda finansējums 2 527 288*euro* un VB līdzfinansējums 445 992 *euro*. Finansējums 2020.gadam tiks iestrādāts budžeta ilgtermiņa saistībās 2020.gada VB sagatavošanas laikā.
* 2021.gadam kopējās izmaksas indikatīvi 2 973 280 *euro*, tai skaitā Eiropas Sociālā fonda finansējums 2 527 288 *euro* un VB līdzfinansējums 445 992 *euro*. Finansējums 2021.gadam tiks iestrādāts budžeta ilgtermiņa saistībās 2021.gada VB sagatavošanas laikā.
* 2022.gadam kopējās izmaksas indikatīvi 2 973 281 *euro*, tai skaitā Eiropas Sociālā fonda finansējums 2 527 289 *euro* un VB līdzfinansējums 445 992 *euro*. Finansējums 2022.gadam tiks iestrādāts budžeta ilgtermiņa saistībās 2022.gada VB sagatavošanas laikā.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējuma sadalījums pa gadiem norādīts indikatīvi un var tikt precizēts pēc specifiskā atbalsta ietvaros paredzētā projekta apstiprināšanas.Nepieciešamais finansējums 8.4.1.SAM īstenošanai pēc projekta iesnieguma apstiprināšanas tiks piesaistīts normatīvajos aktos noteiktajā kārtībā no 74.resora “Gadskārtējā valsts budžeta izpildes procesā pārdalāmais finansējums” budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |

|  |  |  |
| --- | --- | --- |
| 1. | Nepieciešamie saistītie tiesību aktu projekti | MK noteikumu projekts šo jomu neskar. |
| 2. | Atbildīgā institūcija | IZM. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013.gada 17.decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006. |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013.gada 17.decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006. Eiropas Parlamenta un Padomes 2013.gada 17.decembra regula (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
|  Komisijas regula Nr.1303/2013XII pielikuma 2.2.apakšpukts | MK noteikumu projekta 31.4, 31.5., 31.6., 34.7. apakšpunkti. | Tiek ieviesta pilnībā.Atbildīgā institūcija – Valsts izglītības attīstības aģentūra (finansējuma saņēmējs).  | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | MK noteikumu projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | MK noteikumu projekts šo jomu neskar. |
| Cita informācija | Nav. |
|  |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | MK noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | MK noteikumu projekts šo jomu neskar. |
| Cita informācija | Nav. |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Sabiedrības līdzdalība MK noteikumu projekta izstrādē tika nodrošināta, ievietojot MK noteikumu projektu IZM tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus sniegt viedokli. |
| 3. | Sabiedrības līdzdalības rezultāti | Sabiedrības līdzdalības rezultātā ir izstrādāts šis MK noteikumu projekts, kura atbalstāmās darbības ir maksimāli mērķētas uz sabiedrību un tās interesēm. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | IZM kā atbildīgā iestāde, Centrālā finanšu un līgumu aģentūra kā sadarbības iestāde un Valsts izglītības attīstības aģentūra kā Eiropas Savienības fondu finansējuma saņēmējs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas. MK noteikumu projekta izpilde tiks nodrošināta IZM esošo funkciju un cilvēkresursu ietvaros. |
| 3. | Cita informācija | Nav. |

Izglītības un zinātnes ministrs K. Šadurskis

Vizē: valsts sekretāre L.Lejiņa

13.07.2016 13:47

3945

M.Upeniece

67047764, maija.upeniece@izm.gov.lv,

L.Vilde-Jurisone
67047767, liga.vilde-jurisone@izm.gov.lv

1. http://eur-lex.europa.eu/legal-content/LV/TXT/?uri=CELEX:32011G1220(01) [↑](#footnote-ref-1)
2. Apstiprinātas ar Saeimas 2014.gada 22.maija lēmumu [↑](#footnote-ref-2)
3. <http://www.lm.gov.lv/text/2562> [↑](#footnote-ref-3)
4. https://www.em.gov.lv/lv/nozares\_politika/tautsaimniecibas\_attistiba/informativais\_zinojums\_par\_darba\_tirgus\_videja\_un\_ilgtermina\_prognozem/ [↑](#footnote-ref-4)
5. http://data.csb.gov.lv/pxweb/lv/Sociala/Sociala\_\_ikgad\_\_nodarb/NB0350.px/?rxid= [↑](#footnote-ref-5)
6. Ministru Kabineta 2010.gada 18.maija noteikumi Nr.464 „Noteikumi par 74.resora "Gadskārtējā valsts budžeta izpildes procesā pārdalāmais finansējums" 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” [↑](#footnote-ref-6)